Den Vest-Sjællandske Avis, 1825-11-21
Congressen i Panama. Den forestaaende Congres af de nye Amerikanske Stater i Panama er eet af de store politiske Pboenomener, som vor Tidsalder har at see i Møde. Libertadoren Bolivar havde i en Note af 5te Decbr. 1824 yttret det Ønske, om mueligt inden 6 Maaneders Forløb at see de Deputerede fra de confordererede Amerikanske Stater forsamlede. Vicepræsidenten i Columbia General Santander svarede ham derpaa i en Skrivelse af 6te Februar 1825, at dette Ønske var ogsaa hans; at de nye Stater maae ved deres Stilling mod Europa, og ved Kongen af Spaniens haardnakkede Vægring at erkiende dem, nødvendigen forbinde sig nøie med hinanden. Det farlige Princip at blande sig andre Staters Tilstand, som nogle Cabinetter i den gamle Verden have opstillet, kan vedligeholde vore Fienders Forhaabninger, og kunde, naar det blev indført i Amerika frembringe de skadeligste Virkninger. Dog synes det at være nødvendigt for at bygge vort Foretagende, som er det største siden det Romerske Riges Undergang, paa en fast Grundvold, at om mueligt alle, eller dog de fleste Amerikanske Regieringer, saavel de neutrale som de krigførende, komme til at tage Deel deri. Derfore ere under 15de Juli d. A. udfærdigede Jnstructioner til vor Gesandt i Buenos Ayres, for at formaae Regieringen dertil ligeledes at afsende en Gesandt dertil, uagtet en Proposition derom i 1822 havde et uholdigt Udfald; men man kan haabe at det nu vil lykkes. Ogsaa har jeg ladet indbyde de Nordamerikanske Forenede Stater, og ladet ved vor Gesandt i Vashington forsikkre den Brasilianske Gesandt i denne Stad og Republiken Columbias Velvillie mod hans Herre. Columbien vil inden 4 Maaneder afsende sine to Deputerede til Panama, hvor de kunne strax med Gesandterne fra Peru foretage deres forberedende Conferencer til General Forsamlingen, som maaskee kan begynde sine Forretninger den 1ste Octbr. d. A. Vicepræsidenten fremsætter derpaa sine Forslag til General Kongressens Regulering. Et andet Dokument, som nu er publiceret, indeholder en Note af 2den Mai fra Regierings-Raadet i Peru til den Executive Magt for Plata Staterne, hvori den opfordres til at afsende Deputerede til Kongressen i Panama. – Et tredie ligeledes nu offentliggjort Document indeholder en Forestilling fra den Executive Magt fra Plata-Unionen, underskreven af Præsidenten Juan Gregorio de las Heras og Ministeren Emanuel Jose Garcia og hvori yttres: at de Grunde, som have bevæget Regieringen til at nægte sit Samtykke til at afsende Gesandte til General-Congressen i Panama, vel ikke ere blevne svækkede; men da de fleeste øvrige Stater have stemt derfor, og betragter den som et Middel til at ved ligeholde fælleds Enighed og Sikkerhed, saa vil den udøvende Magt, uagtet den ikke deeltager i denne Beskuelse, ikke have Udseendet af, at den paa en afgjort Maade afviger fra Republikens Meening, hvorfor den vil forelægge Unionen et Lovforslag angaaende Udnævnelsen af een eller to Deputerede til Kongressen i Panama. Dette Lovforslag indeholder de Betingelser, under hvilke Plata Unionen kan være villig til at afslutte en Defensivtraktatmed de øvrige Stater. Denne Difference i Beskuelsen af Generalcongressens Nødvendighed, og selv af dens Formaal, thi man seer af dette Dokument at Plata Unionen ikke vil indlade sig i noget Offensivt, men blot i et defensivt Forbund, er intet godt Forbud for det heldige Udfald af dens Bestræbelser, som skulde gaae ud paa at slutte et evigt Forbund imellem de nye Stater i Amerika med Spanien; at deducere i et Manifest deres Sags Retfærdighed for alle de øvrige Christelige Magter paa Jorden: at afslutte en indbyrdes Handels- og Skibsfarts-Traktat; at forhandle hvilke Midler der skulle anvendes for at forskaffe Øerne Cuba og Portorico deres Uafhængighed; hvorledes Krigen skal føres med forenede Kræfter mod Spanien; at overlægge om de Forholdsregler, som Staterne ville tage med Hensyn til Cuba og Portorico, ogsaa skulle anvendes mod de Canariske og Phillippinske Øer. Fremdeles at tage i Overveielse hvorledes den Nordamerikanske Præsidents Erklæring, at herefter maae det ikke tillades nogen Magt i Europa at anlægge Colonier paa Amerikas Jordbund, eller at indblande sig i de Amerikanske Staters indvortes Anliggender, skal blive irærksat. (Man seer heraf at de Formaal som Bolivar har anviist denne Overcongres ere af den største Vigtighed; det kommer blot an paa om der kan blive tilveiebragt en saa fuldkommen Eenighed imellem Staterne, at det bliver mueligt at komme til Maalet. Forunderligt er det imidlertid at Oppositionen mod denne Kongresses Foretagender skal udgaae fra Plata-Unionen, som just meest af alle Republikkerne synes at trænge til de øvriges Assistence, saavel formedelst sin Strid med Brasilien om Banda Oriental, som fordi Doctor Francia afholder Parcanai fra at tiltræde Plata Unionen, og vedligeholder en bizar Regiering midt i det frie Amerika, som dette synes ikke at kunne eller burde taale.)